**Zemeznalec** - 9. kolo (september 2017)

****

1. Mapa z amerického vydania časopisu *National Geographic* sa potrhala na malé kúsky. Jeden z nich vidíš nižšie. Dokážeš aj z tejto nepatrnej časti pôvodnej mapy zodpovedať nasledovné otázky?:


* Ktorý veľký ostrov a polostrov je zobrazený na mape?
* Mapa zachytáva časti území dvoch štátov. Ktorých?
* Ako sa nazýva prieliv, ktorý tieto štáty oddeľuje? Z hľadiska čoho je celosvetovo dôležitý?
* Na samom juhu polostrova leží druhý najmenší štát Ázie. Ako sa volá a na čom je založené jeho hospodárstvo?
* Ktorý vrch je najvyšším bodom na mape? Aká je jeho nadmorská výška (v metroch)   
  a ako sa nazýva v slovenčine?





1. Pravdepodobne vieš, že Slnko vychádza aj zapadá skôr v Košiciach ako v Bratislave. Rovnako vieš, že v rôznych častiach Zeme môžu byť dni rôzne dlhé. Ako je však možné, že európske mestá v rovnakom časovom pásme majú časy východu a západu Slnka rozdielne aj o viac ako hodinu? Kým napríklad v Bratislave v júni vychádza Slnko o 4:55 a zapadá 20:43, v Madride je to o 6:46 a 21:38, v meste Vigo dokonca o 7:01 a 22:04. Aj preto je život v Španielsku posunutý do neskorých večerných hodín. Skúmať časy východu a západu Slnka v rôznych mestách sveta v priebehu jednotlivých mesiacov v roku môžeš pomocou [tohto online nástroja](https://www.timeanddate.com/sun/slovakia/bratislava?month=6&year=2017). Možno aj vďaka nemu zistíš odpoveď na našu otázku.
2. Ak vieš pracovať s mapou, nasledovné úlohy by ti nemali robiť problémy.

* Urči vzdialenosť medzi bodmi X a Y.
* Na ktorú svetovú stranu tečie potok?
* Trasa z bodu X do bodu Z na mape:

1. sa najskôr mierne, potom prudko zvažuje
2. najskôr mierne, potom prudko stúpa
3. najprv mierne stúpa, potom prudko klesá
4. zo začiatku je vodorovná, potom prudko stúpa





1. [Článok na BBC](http://www.bbc.com/news/world-asia-40907084) informoval o náleze 106-ročného koláča, ktorý je v takom stave, že by sa dal jesť. Ako je možné, že sa počas viac ako storočia nepokazil? Kto si ho vzal so sebou na výpravu a prečo ho napokon nezjedol? Aké iné potraviny okrem koláča boli v útulni objavené?
2. Cez leto zasiahla Európu abnormálna vlna horúčav, počas ktorých stúpali teploty až nad 35 °C. Akou diabolskou prezývkou nazvali vedci tieto dlhodobé horúčavy, ktoré si vyžiadali stovky obetí na životoch a v spojitosti so suchom spôsobili množstvo ničivých požiarov?
3. Vo verejnosti často zaznievajú hlasy o úpadku súčasného sveta, dobre už vraj bolo a všetko sa zhoršuje. Je tento obraz sveta živený aj médiami, ktoré uprednostňujú skôr negatívne správy, pravdivý? [Pozri si šesť grafov](https://ourworldindata.org/wp-content/uploads/2017/01/Two-centuries-World-as-100-people.png), ktoré zachytávajú vybrané ukazovatele kvality života svetového obyvateľstva a stručne ich interpretuj. Čo hovoria o zmenách vo svete za ostatných sto rokov?
4. V auguste som bol na výlete, počas ktorého som navštívil aj jedinečnú historickú pamiatku nad obcou Dražovce. Z jej blízkosti som odfotografoval tento záber na krajinu. Pomocou turistickej mapy na [mapy.cz](https://mapy.cz/turisticka?x=19.3660777&y=48.8427328&z=8) sa pokús doplniť anotáciu vyznačených bodov a odpovedať na otázky. Fotografiu v plnom rozlíšení (jednotlivé časti si môžeš približovať) nájdeš [na tomto odkaze](https://image.ibb.co/cArvta/drazovce_anotacia_obrazok.png).  
     
   
5. Ako sa nazýva spomínaná pamiatka nad Dražovcami, ktorá sa nachádza pár desiatok metrov v smere šípky? Z koľkého storočia pochádza?
6. Aký je to vrch, nad ktorým mestom sa vypína a čo je na ňom postavené?
7. Symbol mesta a dôležité miesto rozvoja kresťanstva na Slovensku.
8. Komu je zasvätený katolícky kostol v Dražovciach?
9. Uveď názvy aspoň troch ulíc, ktoré sa nachádzajú v tejto časti mesta.
10. Ako sa volá tento výškou nevýrazný vrch? Koľko má metrov?
11. Čo vyrástlo za mestom v poli?
12. Geografická detektívka. Identifikuješ štát podľa piatich indícií?: Na súši susedí s tromi štátmi. Pôrodnosť je v porovnaní s Ománom polovičná. Ropa tvorí okolo 40 percent exportu. Viac ako 80 percent obyvateľov žije v mestách. Štát má viac ako 50-tisíc ostrovov a jednu činnú sopku.
13. Všímaš si oblaky? Sú prekvapivo rozmanité a podľa tvaru, vlastností a výšky atmosféry, v ktorej sa vyskytujú, sa delia na druhy. Odfoť a urči aspoň tri druhy oblakov. Označené fotografie nám pošli ako súčasť riešenia. Pri úlohe ti môže pomôcť [atlas oblakov](http://www.oblaky.spoznaj.eu/), [praktické kukátko](http://www.lepsiageografia.sk/uploads/2/6/0/1/26017850/kuk%C3%A1tko_na_oblaky.pdf) (vytlač a stred vystrihni), alebo [sken knihy](http://www.lepsiageografia.sk/uploads/2/6/0/1/26017850/oblaky_-_sken_z_knihy.pdf).
14. Územie Slovenska bolo do roku 1918 súčasťou Rakúsko-Uhorska, ktoré bolo pred 1. svet. vojnou druhým najväčším štátom Európy po Rusku. Do obrysovej mapy ([stiahneš si ju tu](https://image.ibb.co/gepgYa/mapa_niekdaj_ie_rak_sko_uhorsko.png)), ktorá zobrazuje súčasné politické usporiadanie, zakresli hranice Rakúsko-Uhorska. Vytvorenú mapu vlož do riešenia úlohy. Územie ktorých súčasných štátov zasahovalo do niekdajšej monarchie?

***Dokedy a kam poslať odpovede?***

*Odpovede na úlohy posielaj na e-mailovú adresu* [*zemeznalec@gmail.com*](mailto:zemeznalec@gmail.com) *najneskôr* ***do 8.10.2017****. Z úspešných riešiteľov, ktorí správne zodpovedajú aspoň 8 z 10 úloh,* ***vyžrebujeme troch výhercov.*** *Výhercovia získajú knižné ceny (podľa vlastného výberu), ktoré do súťaže venovalo vydavateľstvo Slovart a ďalší darcovia.* ***Odpovede odporúčame poslať aj na e-mailovú adresu Tvojej pani učiteľky/učiteľa.*** *Môžeš sa s nimi dohodnúť, že za úspešné riešenie súťaže Zemeznalec získaš jednotku z geografie.*